钦定古今图书集成/明伦汇编/闺媛典/第180卷 > 边沐妻郭氏
## 钦定古今图书集成/明伦汇编/闺媛典/第180卷 > 边沐妻郭氏

按《畿辅通志》：郭氏，边沐妻，河间府人。年十七，归沐，生
一女。沐因父丧哀毁，遘疾垂危，谓氏曰：“‘我死，老母谁
倚，幼女谁抚’？氏曰：‘君死，妾亦期死。既闻君言，当留养
姑’。”沐死，郭日勤纺绩典卖无纤遗，惟老幼是务。不逾
年，女殇，奉姑益谨。及姑没，过哀成疾，遂不起，苦节二
十馀年。县令旌表。